ମୟୁରଭଞ୍ଜଃ ମୟୂରଭଞ୍ଜ ଜିଲ୍ଲା କପ୍ତିପଦା ଥାନା କାଳିଆଷୋଳ ନିକଟରେ ମର୍ମନ୍ତୁଦ ଦୁର୍ଘଟଣା । ଭାରସାମ୍ୟ ହରାଇ ଗଛରେ ପିଟି ହେଲା ବାଲି ବୋଝେଇ ଟ୍ରାକ୍ଟର । ଘଟଣାସ୍ଥଳରେ ଦୁଇ ଜଣଙ୍କ ମୃତ୍ୟୁ ହୋଇଥିବାବେଳେ ଅନ୍ୟ ଦୁଇ ଜଣ ଗୁରୁତର ହୋଇଛନ୍ତି ।
ସୂଚନାନୁସାରେ, ବିଳମ୍ବିତ ରାତିରେ ଟ୍ରାକ୍ଟରଟି ପୋଡାଡିହାରୁ ନୁଦଡିହା ଅଭିମୁଖେ ଆସୁଥିଲାବେଳେ କାଳିଆଷୋଳ ଛକ ନିକଟରେ ଗଛରେ ପିଟି ହୋଇଯାଇଥିଲା । ମୃତକ ଏବଂ ଗୁରୁତରମାନେ ସ୍ଥାନୀୟ ମାଙ୍କଡିଆ କଲୋନୀର ହୋଇଥିବା ଜଣାପଡିଛି । ମୃତକ ଦୁଇ ଜଣ ହେଲେ କାଳିଆ ମାଙ୍କଡ଼ିଆ ଏବଂ ମିଟୁ ମାଙ୍କଡ଼ିଆ । ଆହତଙ୍କୁ ଚିକିତ୍ସା ପାଇଁ ମେଡିକାଲରେ ଭର୍ତ୍ତି କରାଯାଇଛି । ଖବର ପାଇ କପ୍ତିପଦା ପୋଲିସ ଘଟଣାସ୍ଥଳରେ ପହଁଚି ତଦନ୍ତ ଆରମ୍ଭ କରିଛି ।
